Gion A. Caminada

Gion A. Caminada (* 8 d'uost 1957 a Vrin) ei in architect svizer ed in professer emeritau dalla ETH.

 Biografia 
mini|Ustria Steila, Siat
mini|Stiva da morts, sper la baselgia a Vrin
mini|Stalla da cauras, Geissenstall Alp Parvansauls|Alp Parvalsauns, Vrin
mini|Casa da habitar a Vrin
mini|Casa da habitar a Vrin

Suenter l’emprendissadi sco scrinari da construcziun ha el frequentau la scola d’artisanadi a Turitg. Lu ha el absolviu in studi da diplom supplementar d’architectura alla ETH a Turitg e ha aviert alla fin dils onns 1970 siu biro d’architectura en siu vitg nativ Vrin. Dapi 1998 ei el staus professer assistent, dapi 2008 professer extraordinari e naven da 2020 professer ordinari per architectura e sboz alla ETH.Professor Gion A. Caminada, DARCH, department d'architectura, ETH Turitg, consultau ils 20 da fevrer 2026.

Caminada ei enconuschents per sias lavurs a Vrin ed entuorn. Sia ovra forsa la pli enconuschenta ei la stiva da morts ch’ei vegnida creada e construida denter 1996 e 2002 sper la baselgia da Vrin. Ella vegn duvrada per guardias da morts e sepulturas da carstgauns vegls da Vrin che ein morts en auters loghens, che vulan denton vegnir satrai en lur vitg natal. Ina ulteriura ovra-clav a Vrin ei la halla polivalenta da Vrin, construida il 1995, che ei vegnida creada en collavuraziun cun l’inschignier da construcziun Jürg Conzett.

Biars projects da Caminada ein construcziuns en lenna en in stil minimalistic che cumbinescha design modern cun metodas e materialias tradiziunalas svizras. Aschia ei sia lavur cumparegliabla cun quella da Peter Zumthor, in collega d’architect era dil Grischun.

Igl onn 2014 ha la casa d’art exponiu ina collecziun d’ovras da Caminada a Budweis en Tschechia.

 Ovras 

 Planisaziun locala e da furmaziun, Vrin 
 Midada e construcziun nova chasa communala, Vrin 
 Construcziun nova per la halla communala, Vrin 
 Casa da scola Duvin cun Branger & Conzett 
 Casas da habitar e stallas, Val Lumnezia e Surselva 
 Casa da habitar Walpen, Blatten sper Naters 
 Cabina da telefon, Vrin 
 Stalla da cauras Alp Parvalsauns, Puzzatsch, cun Branger & Conzett[3] 
 Casa da maz per la commerzialisaziun directa, Vrin 
 Stiva da morts, Vrin 
 Renovaziun dil hotel Alpina, Val S. Pieder 
 Nova casa bassa, internat per mattas dil gimnasi dalla claustra da Mustér, Mustér 
 Edifeci niev Salaplauna, stalla claustrala cun locals per visitaders, Mustér 
 Edifeci niev Sennaria Surselva, cascharia per la regiun, Mustér 
 Edifeci niev Ustria Steila, Siat 
 Midada digl Engihaus tier il «Gasthaus am Brunnen», Valendau 
 Casa da habitar Alig, Vattiz 
 1994–1999: Edifeci da menaschi dall’associaziun mazlaria, Vrin cun inschignier Branger & Conzett e Fanchini & Pérez 
 2013: Camona da uaul – Plong Vaschnaus, Domat, cun inschignier Walter Bieler
 2016: Tuor panoramica, Goldau, cun inschignier Walter Bieler 
 2023: Hotel Maistra 160, Puntraschigna

Onurs e premis

1994: Distincziun per buns edifecis dil Grischun per la stalla da cauras Alp Parvalsauns, la casa Segmüller a Vignogn e la scola a Duvin
1996: Swiss Art Award
1996: Bruckmann Premi d’ambient (Bruckmann Umweltpreis), Minca
1999:Premi grischun da construcziun en lenna, per la stiva da mort
1999: Prix Lignum per la stalla e la casa da maz, Vrin
1999: Premi internaziunal per la construcziun nova ellas alps da Sexten Kultur, per la planisaziun locala e da furmaziun a Vrin e per la scola Duvin
2000: Premi da renconuschientscha da la regenza grischuna
2001: Distincziun per buns edifecis el Grischun
2004: Premi dalla ARGE ALP, architektur-formen-alpen-gestalten, per la planisaziun locala e da furmaziun, Vrin
2006: Premi internaziunal per la construcziun nova ellas alps da Sexten Kultur, per igl  internat per mattas dil gimnasi dalla claustra da Mustér
2008: Premi tudestg dils critichers (Deutscher Kritikerpreis)
2010: Swiss Art Award
2010: Prix Meret Oppenheim
2011: Premi da cultura dil cantun Grischun
2011: Premi da renconuschientscha da la regenza grischuna
2016: Premi global per architectura durabla
Premi SAB dalla gruppa svizra per las regiuns muntagnardas
2016: Premi d’architectura per ecologia da construcziun (Global Award for sustainable architecture), per la halla communala, Vrin
2004: Swiss Arc Award, per il hotel Maistra 160, Puntraschigna Swiss Arc Award 2024,
consultau ils 20 da fevrer 2026.
 Bibliografia 
 Gion A. Caminada. Stiva da morts. Vom Nutzen der Architektur. gta Verlag, Turitg 2003, ISBN 3-85676-116-0.
 Bettina Schlorhaufer (Hrsg.), Lucia Degonda (Fotografien): Cul zuffel e l'aura dado – Gion A. Caminada. secunda ediziun engrondida. Quart Verlag, Lucerna 2018, ISBN 978-3-03761-114-2.
 Gion A. Caminada. (= a+u. 541). a+u Publishing, Tokyo 2015, ISBN 978-4-900211-83-4.

 Colligiaziuns 

 Pagina uffiziala silla reit: Gion A. Caminada Architekturbüro Vrin
 ArchitecTour de Suisse: Gion Antoni Caminada (26/26), SRF, 11 da matg 2002 (video, 15 min.)
 Gion A. Caminada: Vom Nutzen der Architektur. Einführungsvorlesung. Purtal da video dalla ETH Turitg, 20 da november 2002.
 Der Spiegel, 15 d'uost 2005 Alpen: Das Wunder von Vrin
 Gion A. Caminada und Josef Perger: Peripherie als Hoffnungsträger?, tagederutopie.org, 26. April 2007 (podcast)
 Das Benediktinerkloster und die Landwirtschaft, Disentis, Auszeichnung SIA umsicht regards sguardi, 2011
 Videos sur da Gion A. Caminada sil purtal AV dalla TIB Hannover.
 Neue Zürcher Zeitung: Architekten unter sich: Caminadas Heimatliebe trifft Olgiatis Metaphysik, autura: Antje Stahl, 14 da settember 2018, consultau ils 20 da fevrer 2026.

 Annotaziuns 

Categoria:Persunas grischunas